Ferrol

Ferrol er ein by i provinsen La Coruña i Galicia i Spania ved kyten av Atlanterhavet. Byen har kring 65 000 innbyggjarar og eit storbyområde som omfattar opp mot 250 000 innbyggjarar. 

Byen har vore kjend for skipsverfta sine og har hatt ein av dei største spanske marinebasane sidan Bourbon-familien styrte landet. Før dette, på 1600-talet, var Ferrol det viktigaste våpenlageret i Europa. I dag er byen mest kjend for skipsverftet Navantia.

Byen er fødestad for den spanske generalen Francisco Franco i 1892 og vart offisielt kalla El Ferrol del Caudillo frå 1938 til 1982. 

 Historie 
Det er funne spor etter menneske i området her frå førhistorisk tid. I romartida fasnt det ein fiskelandsby her i det første hundreåret fvt. Etter Romarriket fall, vart Ferrol plyndra av vandalar, og i 411 erobra av suebar. I 584 vart kongedømet deira innlemma i kongedømet til vestgotarane.

Frå 711 til 739 vart han plyndra av arabarar og vart til slutt gjenerobra av den vestgotiske kongen av Asturias i 754 og vart verande ein del av det kristne Spania frametter. Bispedømet Ferrol-Mondoñedo

Huset Asturias oppretta ein utpost her for å verne seg mot arabarane, som stundom kom nordover for å plyndre området. I tillegg vart området plyndra av normannarar og vikingar på tokt. På 1300-talet gav Henrik II byen til den mektige Andrade-familien. Kongelege i Spania frå 1492 til 1805: Det spanske riket

mini|venstre|Den spanske armadaen går til åtak på den engelske flåten. 

I 1568 vart byen råka av ein storbrann“History of Ferrol” (1846) avisa El Ferrolano, 10. februar 1846, no.1 som øydela mellomalderbyen og delar av festningsverka. Då Huset Bourbon kom til makta på 1700-talet, vart hamnebyen Ferrol ein av dei leiande marinebasane i landet. Marinebasen El Ferrol under Karl III av Spania

Skipsverfta A Graña og Ferrol vart bygde mellom 1726-1783«Ferrol». Encyclopædia Britannica. 2009. Encyclopædia Britannica på nett. og produserte skip verna med koparskjold frå Xubia. 

Det var nesten umogeleg å setje opp ein blokkade utanfor Ferrol i seglskutetida på grunn av vedvarande sterk vestavind langs denne farlege kyststripa. Trass i desse fordelane vart forsvarsverka reduserte under Karl IV og i 1800 gjekk britane i land med ein flåte på 109 skip og gjekk til åtak på San Felipe-borga. Dette åtaket på Ferrol fann stad under napoleonskrigane i Europa, då spanjolane var venta å gå inn på franskmennene si side, som dei gjorde i slaget ved Trafalgar i 1805. Borga klarte derimot å stå imot åtaket og flåten trekte seg attende. 

Under den spanske sjølvstendekrigen vart spanjolane allierte med England, men dei klarte ikkje å hindre franskmennene i å ta byen i 1809. 

Under Ferdinand VII mista Ferrol statusen som hovudstad, men det var likevel aktivitet i byen, og i 1858 vart det første spanske dampskipet bygd i Ferrol.

mini|venstre|Fregatten KNM «Fridtjof Nansen» er bygd i Ferrol (2005)

Etter den spanske borgarkrigen vart skipsverfta i Ferrol overtekne av staten og nasjonaliserte i 1945. Frå 1938 til 1982 vart byen kalla «El Ferrol del Caudillo»  etter diktatoren i Spania, Francisco Franco, som var fødd her.

 Kjelder 

 Denne artikkelen bygger på «Ferrol» frå , den 4. november 2009. 
  oppgav desse kjeldene:


Bakgrunnsstoff

Kategori:Byar i Galicia
Kategori:Spanske hamnebyar ved Atlanterhavet
Kategori:Verdsarv i Spania